
Να σταματήσουν οι διώξεις και τα πειθαρχικά στην ΕΛΜΕ Πειραιά!

[bookmark: _Hlk238897441][bookmark: _GoBack]Μετά τις κλήσεις  απεργών εκπαιδευτικών ενάντια στην αξιολόγηση που κρίθηκαν ήδη αθωωτικές, σειρά έχουν οι κλήσεις στα πειθαρχικά συμβούλια αγωνιζόμενων εκπαιδευτικών, εκπαιδευτικών που αμφισβητούν στην πράξη την κυρίαρχη πολιτική της κυβέρνησης στην εκπαίδευση. Μια πολιτική που είναι πλήρως εναρμονισμένη με την γενικότερη πολιτική του συστήματος και φυσικά με αυτήν της ΕΕ και του ΟΟΣΑ. Μια πολιτική που στόχο έχει την άμεση ή έμμεση κατηγοριοποίηση, ιδιωτικοποίηση και εμπορευματοποίηση λειτουργιών  του δημόσιου και δωρεάν σχολείου.
Συγκεκριμένα, την Τετάρτη 30 Σεπτεμβρίου 2026 καλούνται σε απολογία στο Πειθαρχικό Συμβούλιο της Περιφερειακής Διεύθυνσης Εκπαίδευσης Αττικής 5 εκπαιδευτικοί από την  ΕΛΜΕ Πειραιά. Ο Καββαδίας Γιώργος, πρώην μέλος του ΔΣ ΕΛΜΕ Πειραιά, συνταξιούχος εδώ και 2 χρόνια, Καλούσης Ακρίτας, πρώην μέλος του ΔΣ της ΕΛΜΕ Πειραιά και του ΔΣ της ΟΛΜΕ και τώρα μέλος της ΕΛΜΕ Καβάλας, Μητρόπουλος Δημήτρης, πρώην μέλος της ΕΛΜΕ Πειραιά και πρώην Πρόεδρος της ΕΛΜΕ Καλλιθέας – Ν. Σμύρνης και τώρα μέλος της ΕΛΜΕ Χανίων, η Νάση Σακκιώτη μέλος της ΕΛΜΕ Πειραιά και ο Νεκτάριος Χατζηανδρέου, μέλος της ΕΛΜΕ Πειραιά. 
Οι συνάδελφοι διώκονται με ανυπόστατες κατηγορίες από τη διοίκηση περί «αναξιοπρεπούς ή ανάρμοστης ή ανάξιας για υπάλληλο συμπεριφοράς εκτός υπηρεσίας». Η κατηγορία  αφορά τη συμμετοχή τους στην κινητοποίηση που είχε κηρύξει η ΑΔΕΔΥ στις 10/05/2023.  Στον Γ. Καββαδία έχουν προσθέσει και τα "παραπτώματα" «της κακόβουλης κριτικής των πράξεων της προϊσταμένης αρχής και της μη τήρησης εχεμύθειας» για τα οποία είχε απαλλαγεί διοικητικά τον Οκτώβρη του 2024. Στον Νεκτάριο Χατζηανδρέου προσάπτουν ακόμη τις κατηγορίες «της κακόβουλης κριτικής των πράξεων της προϊσταμένης αρχής» για σχόλιο που είχε γράψει σε μια viber ομάδα του ΣΔ του σχολείου του με αφορμή την κατάρρευση της τράπεζας θεμάτων στις ενδοσχολικές εξετάσεις τον Ιούνιο του 2023.
Πέρα από τις ανυπόστατες κατηγορίες, η συγκεκριμένη υπόθεση αφορά στην ποινικοποίηση της συνδικαλιστικής δράσης και της συμμετοχής εκπαιδευτικών σε κινητοποιήσεις που έχουν αποφασίσει τα συνδικάτα και τα σωματεία. Εντάσσεται φυσικά σε ένα γενικότερο πλαίσιο εκφοβισμού και τρομοκράτησης που επιχειρούν  κυβέρνηση και υπουργείο για να ανακόψουν τις αντιστάσεις που γενούν η οργή και η αγανάκτηση τόσο των εκπαιδευτικών όσο και των μαθητών και γονέων για την άσχημη κατάσταση που επικρατεί στο δημόσιο σχολείο και που μόνη υπεύθυνη είναι η κυβερνητική πολιτική διάλυσης και υποβάθμισης του δημοσίου σχολείου. Στοχεύουν όχι μόνο τα συνδικαλιστικά δικαιώματα των εκπαιδευτικών και τα σωματεία, αλλά και το δικαίωμα μαθητών και γονέων να έχουν άποψη και γνώμη, και στρέφονται ενάντια σε ολόκληρη την εκπαιδευτική κοινότητα από την οποία οι διοικούντες απαιτούν το ρόλο του παθητικού θεατή και του κομπάρσου μπροστά στην καταστροφική για τη δημόσια εκπαίδευση πολιτική τους.
Το ΔΣ της Α΄ ΕΛΜΕ Θεσσαλονίκης καταδικάζουμε και καταγγέλλουμε την ποινικοποίηση της συνδικαλιστικής δράσης των σωματείων, την απόπειρα ποινικοποίησης των αγώνων, των απεργιών και των συγκεντρώσεων. Θα μας βρουν όπως κάθε φορά, μπροστά τους!
· Να σταματήσουν τώρα όλες οι διώξεις.
· Καμία ποινικοποίηση συνδικαλιστικής και πολιτικής δράσης.
· Συνεχίζουμε μαζικά την Απεργία-Αποχή από την αξιολόγηση. Κατάργηση όλου του νομοθετικού πλαισίου για την αξιολόγηση.
· Μαζικοί μόνιμοι διορισμοί εκπαιδευτικών.
· [bookmark: _o0fe6hx6ym5u]Ανατροπή της πολιτικής της κυβέρνησης-ΕΕ-ΟΟΣΑ.

